
מכרז מס' 60/12.2022 : למתן שירותי למידה מרחוק

הבהרה 5

1. להלן התשובות לשאלות 

	מס"ד
	הסעיף במכרז או בנספחים
	עמוד
	פרוט השאלה
	מענה / התייחסות

	1
	4.1 ב'
	85
	בסעיף זה נכתב כי במקרה שבו המשרד ידרוש את החלפת אחד מהעובדים, על הספק יהיה להחליף את העובד בתוך 30 יום ממועד הודעת המשרד על כך. נבקש כי הוראות הסעיף יעודכנו כך שביחס לתפקידי המפתח, מכיוון שמדובר בעובדים בכירים והמכרז קובע עבורם תנאי סף ספציפיים ומחמירים, תקופת הזמן להחלפתם תעודכן ל-60 ימים. איתור עובד מתאים לתפקיד מפתח, שמחזיק בכל התארים והניסיון שהמשרד דורש, עשוי לקחת זמן לא קצר. גיוס מהיר מדי, לאחר תהליך איתור חפוז, כתוצאה מדרישות מחמירות יתר על המידה שהוטמעו במכרז יכול לחזור ולפגוע דווקא במשרד, כך שספקים ימהרו לגייס בעלי תפקיד לא מתאימים רק כדי לא להיות חשופים לקנסות. בנוסף, מבוקש כי בטרם מימוש הזכות לפיצוי מוסכם עקב הפרת הדרישה בסעיף זה (בהתאם לקביעות לעניין פיצוי מוסכם בסעיף 4.5.3), תינתן לספק זכות טיעון והאפשרות להראות כי עשה את כל המאמצים לאתר עובד מתאים, ללא הצלחה.

	
סעיף זה יישאר ללא שינוי.
אם תעלה בעיה ספציפית המשרד ישקול מתן הארכה בהתאם למקרה הנדון.

נושא פיצוי מוסכם – ללא שינוי.


	2
	5.2.1
	113
	בהתאם לשינויים שנעשו במסגרת הבהרה מס' 3 למכרז, עודכנו הוראות המכרז כך שהשוואת ההצעות תיעשה בתוספת רכיב המע"מ, לספקים שחייבים במע"מ. הדבר עולה בבירור הן מהשינוי שנעשה בסעיף 5.2.1 (שכותרתו שונתה מ-"ללא מע"מ" ל-"כולל מע"מ"), והן סעיף שהתווסף כסעיף 0.8.6 למכרז, המגדיר איך תיבדק הצעתו של מציע שפטור ממע"מ. 
עם זאת, נראה כי קיים עדיין תיקון קל שיש לבצע במכרז לעניין זה, בסעיף 5.2.1 בעמוד האחרון למכרז (אנא שימו לב שיש שני סעיפים שממוספרים "5.2.1", הכוונה היא לשני מבניהם) – 
בהתאם לנוסח סעיף 5.2.1 האמור, נכתב כי השוואת ההצעות תיעשה על ידי סכימת התאים מהטבלאות שקדמו לסעיף זה, המסומנים בצהוב: "סכימת התאים מסעיף 5.2.1, שורת סה"כ – תאים מהטור C  (בסיס, מתקדם, מורכב)  ותא סה"כ מסעיף 5.2.2."
כאן נראה שנפלה טעות, שכן בטבלה שבסעיף 5.2.1 (הראשון, בעמוד 105), "טור C" עדיין מתייחס למחיר ללא מע"מ, וגם תא "סה"כ" המסומן בצהוב עדיין נמצא תחת הטור "ללא מע"מ".
למניעת כל ספק, מכיוון שמדובר בסוגיה מהותית שחשיבותה למציעים ברורה מאליה, נבקש מהמשרד לבצע תיקון גם לסעיפים אלו.

	ראו נוסח המכרז המעודכן.

	3
	נספח 0.8.2, סעיף 17 (1) ג'
	29 לחוברת הנספחים
	מבוקש למחוק את המלל "לענף ההייטק / תחום המחשוב" ולציין את נוסח הפוליסות כדלקמן: "חבות מוצר הראל ביט ואחריות מקצועית הראל 7/11".

	הבקשה נדחית.  

	4
	נספח 0.8.2, סעיף 17 (1) ה' 2
	30 לחוברת הנספחים
	מבוקש כי במקום "60 יום" ייכתב  "30 יום".
	הבקשה נדחית.  

	5
	נספח 0.8.2, סעיף 17 (2)
	31 לחוברת הנספחים
	מבוקש כי לאחר המילים "וכל עוד אחריותו קיימת" ייכתב "ולא יותר מ-3 שנים ממועד סיום ההתקשרות".
	הבקשה נדחית.  

	6
	נספח 0.8.2, סעיף 17 (1) ג'4
	29 לחוברת הנספחים
	מבוקש לציין כי הפוליסה תכלול את ההרחבות של "מרמה ואי יושר עובדים" ו- "אובדן מסמכים" בשיעור של 10% מגבול האחריות בפוליסה.

	הבקשה כי הפוליסה תכלול הרחבה של "מרמה ואי יושר עובדים", בשיעור של 10% מגבול אחריות, נדחית. 

הבקשה כי הפוליסה תכלול הרחבה "אובדן מסמכים, בשיעור של 10% מגבול האחריות", מתקבלת. 

	7
	0.4.3 סעיף ב
	8
	המשרד ישיב על השאלות עד שבוע לפני המועד האחרון להגשת הצעות -  היות ומדובר במכרז מורכב מאוד להגשה והיות וחלק ניכר מהשאלות משפיעות על תנאי הסף, תיאור הניסיון, על הצוות המוגש ועל התמחור נבקש כי ינתן זמן של לפחות שבועיים בין המענה לשאלות הבהרה ובין התאריך האחרון להגשת המכרז.

	מועד הגשת ההצעות נדחה ליום 27.3.2023 עד השעה 11:00.

תוקף ערבות ההצעה יתעדכן ליום 27.9.2023.

	8
	כללי
	כללי
	נבקש מהמשרד להבהיר כי נעשתה בדיקה מעמיקה של הצוות שייבחר מטעמו לבדיקת ההצעות ולהשתתף בוועדת המכרזים, ונמצא שלא כלולים בצוותים אלו גורמים אשר עשויים להימצא בניגוד עניינים, לרבות גורמים המשמשים כבעלי תפקידים ו/או בעלי עניין אצל המציעים הפוטנציאליים השונים.

	המשרד פועל בהתאם להוראות הדין בנושא ניגודי עניינים בתחום המכרזיים.

	9
	0.2.1
	5
	בסעיף 0.2.1.ג לכתב המכרז, נקבעה דרישת הסף לפיה המציע חייב להיות בעל מחזור כספי שהינו גבוה מ8 מש"ח (לאור התיקון בתשובות בהבהרה), בשנים הספציפיות של 2019-2021. האם הצגת מחזור כאמור בשנים 2020-2022, מהווה עמידה בדרישות הסף? אם לא מדוע; הסכום אמנם עודכן, אך לא היה מענה לשאלה זו. כיוון שמועד ההגשה נדחה למרץ 2023, אין שום בעיה שרו"ח יכול לחתום על נספח 0.7.2.4 גם ביחס לשנת 2022. אנחנו מבקשים לאפשר זאת

	יש לעמוד בדרישת תנאי הסף הדורשת מחזור בשנים 2019-2021.

	10
	0.8.6
	
	[bookmark: _Hlk128392720]הוראות המכרז המתייחסות לעמותות צריכות להיות מופנות לכל סוגי המלכ"רים לרבות חברות לתועלת הציבור. על כן: בכל מקום בו כתוב "עמותה" יש לכתוב – "מלכ"ר", ובכל מקום בו כתוב "רשם העמותות", יש לכתוב – "הרשם הרלוונטי" זאת בדומה לתיקון שערכתם בסעיף 0.7.2.1. 

	מקובל.
ראו תיקון נוסח במכרז המעודכן.

	11
	0.8.6
	0.8.6- ע"מ 22
0.16.4 - עמ' 33
	בהבהרות למכרז שונו ההוראות הנוגעות לאופן השוואת הצעות המחיר, ממתכונת של השוואה ללא מע"מ להשוואה הכוללת מע"מ. מאחר שהתיקון שבוצע אינו מקיים את הוראות המנהל והדין בעניין השוואת הצעות מחיר, נבקש כי ועדת המכרזים תתקן את המכרז כמפורט להלן:

א. נבקש להוסיף לסעיף 0.8.6(3) למכרז דרישה שלפיה כל מציע שפטור לפי דין מתשלום מע"מ (מלכ"ר, לרבות עמותה וחל"צ) יצרף להצעתו תצהיר בדבר פנייה מוקדמת בת 45 ימים לרשות המיסים, וזאת כנדרש על פי סעיף 2.2.7.4 להוראת תכ"מ מס' 7.3.1 [ראו נספח א' לבקשה זו] ולהוראות סעיפים ב' ו-3 בהנחיות רשות המיסים מיום 15.8.2022 [ראו נספח ב' לבקשה זו];

ב. ועדת המכרזים מתבקשת להוסיף לסעיף 0.16.4 למכרז הבהרה שפטור ממע"מ לקבלן שאינו חייב לפי דין במע"מ מותנה באישור רשות המיסים לכך, בהתאם לאמור בסעיף 2.2.7.4 להוראת תכ"מ מס' 7.3.1 [ראו נספח א' לבקשה זו].
	בהתאם לסעיף 2.2.4.7.4 להוראת התכ"ם 7.3.1 תתווסף האמירה הבאה למסמכי המכרז (סעיף 5 ו' למסמכי המכרז):

[bookmark: _Hlk128392801]מציע אשר בהתאם להוראות הדין אינו מחויב בתשלום מע"מ במסגרת ביצוע ההתקשרות, יצהיר על כך במסגרת הצעתו, וכן יצהיר על כך שפנה אל רשות המסים לצורך קבלת אישור לכך בטרם הגשת ההצעה. ככל שמציע כאמור זכה במכרז, יהיה עליו להגיש את האישור מאת רשות המסים על כך שפנה אל הרשות כאמור.

	12
	0.7.2.3 סעיף ב
	9
	הקורסים שהופעלו היו בלפחות 3 תחומי דעת שונים - נושא זה עלה גם בשאלות ההבהרה הקודמות  וטרם הובהר,  האם ניתן להגיש פרויקט הכשרה העומד בכל התנאים, שנעשה עבור המגזר הציבורי או העסקי ולשייך אותו לתחום דעת פדגוגי או שתחום דעת פדגוגי משמעו רק פרויקטים המבוצעים עבור מערכת החינוך? למשל האם חינוך פיננסי לבנקאים או לציבור הרחב יכול להיכנס לתחום הדעת כלכלה?

	
אין מניעה להראות ניסיון כאמור לגופים שונים מלבד מערכת החינוך, ובלבד שתהיה עמידה במלוא דרישות תנאי הסף, לרבות הצגת תחומי הדעת כנדרש במכרז.


	13
	0.7.2.3 סעיף ד
	9
	לפחות ב-2 תחומי דעת שונים - נושא זה עלה גם בשאלות ההבהרה הקודמות  וטרם הובהר מתשובות המכרז האם ניתן להגיש פרויקט הכשרה העומד בכל התנאים, שנעשה עבור המגזר הציבורי או העסקי ולשייך אותו לתחום דעת פדגוגי או שתחום דעת פדגוגי משמעו רק פרויקטים המבוצעים עבור מערכת החינוך.  למשל האם חינוך פיננסי לבנקאים או לציבור הרחב יכול להכנס לתחום הדעת כלכלה?

	  

ראו מענה לשאלה 12 לעיל.

	14
	0.7.2.3 סעיף ד
	9
	[bookmark: _Hlk128392904]יצירה של לפחות 5 פריטים בהיקף מצטבר של 1 מיליון ש"ח - מסעיף זה לא ברור כיצד מצטברים הפריטים להיקף של 1 מיליון ש"ח. האם הכוונה היא שיש להציג עשרות או מאות פריטים ברמת מורכבות מורכבת שיחדיו הגיעו לסכום של 1 מיליון ש"ח? או שנדרש להציג פרויקטים בהיקף של 1 מיליון ש"ח שבמסגרתם הוכנו לפחות 5 פריטים ברמת מורכבות מורכבת? 

	הכוונה היא לסכום המצטבר של  פריטי התוכן ללא קשר לעלות הפרויקטים שבמסגרתם הם פותחו.
כמו כן מבקשים להבהיר כי הכוונה  היא לפיתוח בהיקף שנתי מצטבר של 1 מיליון ₪ או יותר שבוצע במשך שנה אחת במהלך שלוש השנים האחרונות.
נוסח הסעיף יהיה כדלהלן:
[bookmark: _Hlk128392911][bookmark: _Hlk128383151]יצירה של לפחות חמישה פריטי תוכן דיגיטלי ברמת מורכבות הגבוהה ביותר עבור אותו פריט, מתוך רשימת הפריטים המופיעים בסעיף 2.3.5 בהיקף של 1 מיליון ₪ או יותר במהלך שנה אחת לפחות במשך שלוש השנים האחרונות בתחום הוראה ו/או למידה ו/או הערכה.

מודגש למציעים כי עליהם לציין במסגרת חוברת ההצעה אילו חמישה פריטים מבין הפריטים המוצגים, בוחר המציע שהמשרד ייבחן לצורך ניקוד איכות ההצעה.
במידה ולא יציין זאת המציע או שלא יצוין באופן ברור כך שהמשרד ידע במפורש אילו פריטים לבחון, ייבחר המשרד פריטים בהתאם לשיקול דעתו, ולא תהיה למציע כל טענה ביחס לכך.


	15
	0.7.2.3 סעיף ד
	9
	נבקש הבהרתכם למילים בתחום הוראה, למידה והערכה - למה הכוונה? הרי מדובר בפריטי תוכן שבוצעו במסגרת של תהליכי למידה
	ראו מענה לשאלה 14 לעיל.

כמו כן מובהר, כי הכוונה היא לתוכן שנועד למטרות הוראה (למשל יחידת הוראה מקוונת),  ו/או למטרות למידה (למשל לומדה או קורס דיגיטלי) / ו/או למטרות הערכת הלומדים (למשל מבחן מקוון).


	16
	2.3.3 סעיף א 6
	42
	פרסום ושיווק של הפעילות - נבקש הבהרתכם מה נדרש מהספק במסגרת פרסום ושיווק של הפעילות
	מדובר בכל פעולת פרסום ושיווק המקדמת ומעודדת את רישום הלומדים,  להפעלות המפורטות במכרז, כדוגמת פרסום ברשתות חברתיות ובקהילות מקצועיות, מענה לשאלות מתעניינים, ועוד.


	17
	2.3.3. סעיף ב 6 I
	46
	בטבלה ברמת מורכבות מורכב - הקורס ילווה ע"י מבצע פעילות למידה  מטעם הספק שתפקידו ללוות את תהליך הלמידה ולבדוק את כל מטלות הקורס. נבקש הבהרתכם מהו היקף המטלות הצפוי בקורס מורכב שעל בסיסו יש לתמחר את הפעילות?

	ככתוב במכרז  בסעיף 2.3.3 ב(2) – בהתאם לגודל הקבוצה הלומדת.

	18
	2.3.5 סעיף ג 1
	57
	בטבלה ברמת מורכבת מתקדם - כיצד מצופה מהספק לתמחר רכישת זכויות יוצרים? שכן לכל תוכן וצורך יכול להיות מחיר שונה שיקבע בעל זכויות היוצרים והוא יכול להשתנות במאות אחוזים. האם ניתן לקבוע אחוז מסוים שספק מוסיף על המחיר שייקבע לרכישת זכויות היוצרים במקום לקבוע מחיר אחיד שאינו יכול לשקף את המצבים הרבים והשוני הרב בין מקרה למקרה.

	הסעיף תוקן בכתב המכרז המעודכן


	19
	2.3.5. סעיף ג 16
	71
	בטבלה ברמת מורכבות מורכב - לומדה בהיקף של לפחות 60 שקפים. לא ברור לא מנוסח הסעיף ולא מתשובות ההבהרה כיצד ניתן לתמחר תוצר שלא ידוע היקפו ולא ברור מה ההבדל בינו ובין רמת מורכבות מתקדם - האם ההבדל הוא 10 שקפים או 100 שקפים? יצוין כי ההגדרה לומדה קצרה לא רלוונטית אם מדובר בלומדה של 60 שקפים או לפחות 60 שקפים

	בפריט לומדה מסוג "מורכב" ו-"מתקדם" נפלה טעות סופר. יש להתעלם מהמילה "קצרה"

	20
	4.1 סעיפים א, ו
	82-83
	האם ניתן להגיש את אותו אדם ליותר מתפקיד מפתח אחד במכרז בהנחה שעומד בדרישות הסף לשני התפקידים?
	
לא ניתן 

	4.1 סעיפים א, ו
	82-83
	האם תוכלו להבהיר מהו להערכתכם היקף המשרה הנדרש מכל אחד מבעלי התפקידים?

	ככתוב בכתב המכרז, בהתאם לצרכים והיקפי הפעילות המשתנים מעת לעת.

	4.1 סעיפים א, ו
	82-83
	האם היקף המשרה של בעלי התפקידים צריך להיות מועמס על תמחור הפריטים? אם לא, אנא הבהרתכם כיצד עלות זו אמורה להיות משולמת בנפרד.
	
על הצעת המחיר במכרז לשקף את מלוא העלויות הכרוכות במתן השירות. לא תשולם כל תמורה נוספת מעבר לרכיבי הצעת המחיר.

	4.1 סעיפים ח, ט
	83
	מסעיפים אלו עולה שמדובר באותו סוג פעילות כמעט לחלוטין, מדוע  הופרד תפקיד זה לשני בעלי תפקידים? האם נוכל להבין שנדרש היקף משרה מלא לכל אחד מהתפקידים?
	מדובר בשני בעלי תפקידים שונים, כמתואר במכרז. האחד  ראש תחום טכנולוגיות למידה העוסק בעיקר בתחומים טכנו-פדגוגיים,
והשני ראש תחום תשתיות טכנולוגיות למערכות למידה העוסק בעיקר בתחומים טכנולוגיים.

	5.4 שורה 9 בטבלה
	100
	שעת טיפול בזכויות יוצרים - נבקש הבהרתכם שהתשלום על זכויות היוצרים כחלק מהסדרת קורס אינו חלק מתמחור סעיף זה ויבוצע על ידי המשרד. 
	ככתוב במכרז – התשלום הוא עבור טיפול בזכויות יוצרים.

	סעיף 4.1ט – פסקה 1

סעיף 0.7.2.3(א) למכרז
	86,15
	אנא הבהירו כי ניתן להציג מועמד לתפקיד ראש תחום שקיימת בינו לבין המציע התקשרות למתן שירותי ניהול תחום תשתית טכנולוגיות למערכת הלמידה בהתאם להוראות המכרז, ככל שהמציע יוכרז כזוכה במכרז זה (כלומר, ראש תחום שיועסק על ידי המציע כפרילאנסר או כקבלן משנה).  

אנו סבורים כי בקשה זו תואמת ונובעת מהאפשרות שנקבעה בסעיף 0.7.2.3(א) למכרז (עמ' 14-15), שלפיו שירותי הסביבות יכולים להינתן על ידי קבלן משנה.  
בהתאם נבקש כי בסעיף 4.1ט בפסקה הראשונה, לאחר המילה: "יועסק" תתווספנה המילים: "לרבות כקבלן משנה".

	ככל שהמציע יוכרז כזוכה במכרז, קבלן המשנה שהוצג בהצעה יוכל להציג מועמד לתפקיד ראש תחום בשירות  אותו ממלא קבלן המשנה (סעיפים 4.1.ט' ו- 4.1 יא')

	סעיף 4.1ט – פסקה 1 – ראש תחום תשתית טכנולוגיות למערכת למידה

סעיף 0.7.2.3(א) למכרז
סעיף 4.1ט – פסקה 5
ראש תחום תשתית טכנולוגיות למערכת למידה
	87
	אנא הבהירו כי ניתן להציג מועמד לתפקיד ראש תחום תשתית טכנולוגיות למערכת למידה שהוא בעל תואר ראשון במדעי המחשב ותואר שני במנהל עסקים עם התמחות בניהול חברות סטארטאפ.
נציין כי במענה לשאלות הבהרה שפרסם המשרד ביום 24.1.2023, בסעיף 169,  אפשר המשרד להגיש מועמד המחזיק בתואר במנהל עסקים עם התמחות במערכות מידע.
בהתאם, נבקש כי בסעיף 4.1ט בפסקה 5, לאחר המילים "והתמחות במערכות מידע" תתווספנה המילים – "או תואר במנהל עסקים עם התמחות בניהול חברות סטארטאפ".  
	סעיף זה יישאר ללא שינוי

	
	סעיף 4.1י – פסקה 6 –ראש תחום תוכן
	
	אנא הבהירו כי ניתן להציג מועמד לתפקיד ראש תחום תוכן שהוא בעל תואר בחינוך לאומנות שניתן על ידי פקולטה מוכרת לאומנות. בהתאם, נבקש כי בסעיף 4.1י, בפסקה האחרונה, לאחר המילים: "באחד או יותר מתחומי הדעת (כהגדרתם במכרז זה)", תתווספנה המילים: "או תואר בחינוך לאומנות."
	מדובר בתחומי הדעת הפדגוגיים כפי שהוגדרו בסעיף 0.3.11

	סעיף 4.1יא – פסקה 6 – ראש תחום אירועי למידה מקוונים
	88
	אנא הבהירו כי תואר שני בטכנולוגיות למידה, מאת המכון טכנולוגי בחולון הוא תואר בתחומי המדיה הדיגיטלית. בהתאם, נבקש כי בסעיף 4.1יא, בפסקה האחרונה, לאחר המילים: " תואר אחר בתחומי המדיה הדיגיטלית" תתווספנה המילים: "לרבות תואר בטכנולוגיות למידה".


	 הסעיף יישאר ללא שינוי

	0.7.2.3
	15
	אנא הבהירו כי המשפט שהתווסף לסעיף 0.7.2.3 בנוסח המכרז המעודכן - "מובהר כי יש לצרף את פריטי התוכן המוכיחים עמידה בתנאי זה", מתייחס לכל רכיבי דרישת הותק והניסיון לפי סעיף 0.7.2.3, ולא רק לסעיף קטן ד' ביחס ל"פיתוח תוכן דיגיטלי".

	 המשפט: "מובהר כי יש לצרף את פריטי התוכן המוכיחים עמידה בתנאי זה", מתייחס רק לפריטי התוכן הדיגיטלי שבסעיף 0.7.2.3 ד'



	30
	2.3.5 ב' 10
	59
	בסעיף זה קיימת הוראה כללית לפיה "כל החומרים שיפותחו יעמדו בתקן הנגישות בהתאם לחוק שוויון זכויות לאנשים עם מוגבלות ולתקן משרד החינוך בנושא". כידוע, התקן האמור כולל, בין היתר, חובת הנגשה באמצעות כתוביות.
עם זאת, אך ורק ביחס לשירות המפורט בסעיף 2.3.5ג'(8), בנוגע לפיתוח סרטון אנימציה, נכתב במפורש שכחלק מהפיתוח יש צורך לכלול "כתוביות ו/או קריינות בשפת הסרט" בתוצר הסופי. ייתכן ואף הדרישה הספציפית הזו מטעה, שכן לפי החובה הכללית יש צורך לכלול כתוביות בכל תוצר וידאו, ובכל מקרה לא ניתן להחליפו ב-"קריינות" כמו שכתוב ביחס לסרטוני אנימציה.
האם ניתן להבין מכך שרק בפיתוח סרטון אנימציה נדרש לכלול כתוביות?
או שהכוונה היא כפי שכתוב בסעיף הכללי, שבכל החומרים המפותחים יש לכלול כתוביות כחלק מחובת ההנגשה, ולאזכור הספציפי של חובת יצירת הכתוביות בסרטון האנימציה אין חשיבות מיוחדת?

	ההבהרה מקובלת.
בכל החומרים המפותחים יש לכלול כתוביות כחלק מחובת ההנגשה.

	2.3.5 ב' 18
	59
	בסעיף זה נכתב כי חומרי הלמידה וההוראה יתורגמו לרוסית, ספרדית וצרפתית, בהתאם לקביעת המשרד. עם זאת, חסר מיקום מתאים לתמחור הדרישה הזו. קיים מיקום ייעודי לתמחור שירות תרגום אופציונלי רק לשפות עברית/אנגלית/ערבית. 
האם באותו רכיב צריך לתמחר גם תרגום לרוסית/ספרדית/צרפתית? 

	אין צורך לתמחר תרגום לשפות נוספות.

	2.3.5 ג' 14
	73
	בסעיף זה, מפורט אודות פעילות במציאות מדומה בשלוש רמות מורכבות: בסיס, מתקדם ומורכב.  בכל שלושת הרמות, כחלק מתיאור המוצר נכתב שכוונת המשרד היא לעיצוב סביבה ב-"בפלטפורמה זמינה". אנא הבהירו האם הכוונה ב"פלטפורמה זמינה" היא שאין צורך לרכוש רישוי לפלטפורמה ייעודית והמשרד הוא זה שיעמיד את הפלטפורמה לטובת הספק, או שהספקים צריכים לרכוש רישוי לפלטפורמה מתאימה וה-"זמינות" שלה באה לידי ביטוי בכך שמדובר ב-"מוצר מדף" זמין, שמוצע על ידי צדדים שלישיים, ולא נדרש מהספק לפתח פלטפורמה חדשה משלו?
	ככתוב בכתב המכרז. ולשם הבהרה נוספת - מדובר בעיצוב ע"ג פלטפורמה קיימת. 

	2.3.5 ג' 15
	74
	אנא הבהרתכם האם צריך לפתח אפליקציה ייעודית או ניתן לעשות שימוש באפליקציות קיימות של מציאות רבודה.

	 ככתוב בכתב המכרז. ולשם הבהרה נוספת– מדובר בפיתוח פעילות מציאות רבודה.

	4.1 יא'
	87
	על פי הסעיף, ראש תחום אירועים מקוונים נדרש להיות לפחות בעל תואר ראשון בתקשורת בהתמחות תוכן, טלוויזיה ודיגיטל או כל תואר אחר בתחומי המדיה הדיגיטלית. אנא הבהירו ואשרו כי גם בעל תפקיד מוצע המחזיק בתואר ראשון בחינוך (במגמת תוכניות לימודים בשיטות הוראה) ותואר שני בהוראת המדעים (עם התמחות בטכנולוגיה ולמידה) עומד בתנאי הסף לסעיף זה. השילוב הספציפי הזה, לדעתנו עונה על הצרכים שהוצגו בדרישה הנוכחית במכרז – מצד אחד, התואר השני בהוראת המדעים עם התמחות בטכנולוגיה ולמידה יבטיח שלגורם הרלוונטי יש ידע וכישורים טכנולוגיים, והתואר הראשון בחינוך יבטיח ידע וכישורים בעולם החינוך, שזו מהותו של המכרז.

	 סעיף זה יישאר ללא שינוי

	5.2.1, תת סעיף 16
	110
	בתת סעיף זה לא עודכן כי יחידת המדידה לכנס מתבססת על כנס של עד שלוש שעות ביום אחד. לעומת זאת, בסעיף 5.2 תת סעיף 16 (עמ' 100) יחידת התמחור כן עודכנה בהתאם. נבקש שתעדכנו גם את סעיף זה.

	הסעיף  תוקן בכתב המכרז 

	נספח 0.13.2, סעיף 4
	53 לחוברת הנספחים
	בהנחיות לניקוד בנוגע לראש תחום תוכן, נכתב כי פרויקט אחד שהיקפו מעל 4 מיליון ₪ בשנה ייחשב כשני פרויקטים.
תחת אותו עקרון, נבקש שיתווסף שניסיון בפרויקט אחד שהיקפו מעל 8 מיליון ₪ בשנה ייחשב כשלושה פרויקטים. 

	 סעיף זה יישאר ללא שינוי

	2.3.4
	53
	לא ברור האם ברכיב זה אנו נדרשים להעסיק מבצע פעילות למידה במסגרת הרצאות ואירועים מקוונים. נבקש הבהרה באילו רכיבים בעל תפקיד זה אמור לקחת חלק.

	ככתוב בסעיף 1.1.3 ט"ז – על הספק להעמיד  	
מבצע פעילות למידה במסגרת הרצאות ואירועים מקוונים.

	2.3.3 ב 4
	45
	נבקש הבהרה לגבי גובה התשלום למנחה קורס למורים. האם מצופה שהשכר שלהם לשעה יהיה גבוה מתעריפי הנש"מ המקובלים? אם כן, מהם השיעורים הנהוגים היום?

	 כתוב בכתב המכרז

	0.8.6 סעיף 3
	22
	בסעיף נאמר שאם מלכ"ר לא ימציא אישור רואה חשבון המאשר שההצעה חייבת או פטורה ממע"מ הרי ש "במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ"
הוספת מע"מ בשיעור 17% להצעה ללא אישור של רואה חשבון מעמידה את כל המלכ"רים בעמדה נחותה לעומת מציעים שהם עוסק מורשה.
חוק מע"מ, כפיצוי על זה שמלכ"ר איננו משלם מע"מ על ההכנסות מטיל על המלכ"ר מס שכר בשיעור של 7.5% על כל השכר שהוא משלם ובנוסף לא מאפשר למלכ"ר לקזז מס תשומות. מציע שהוא עוסק מורשה לא משלם מס שכר ומקזז ממע"מ ההכנסות את המע"מ על תשומות ונכסים, כך שהעלויות שלו הן בהכרח זולות יותר. נכון שעוסק משלם מע"מ הכנסות ומלכ"ר לא, אך מכיוון שמלכ"ר משלם מס שכר ואיננו יכול לקזז תשומות, כאמור, למלכ"ר יש יתרון יחסי על מציע שהוא עוסק מורשה של אחוזים בודדים, אם בכלל. בטח לא של 17%.
לשם המחשה נניח שלשם ביצוע "הפעלת סיוע לימודי סינכרוני" יש לשלם 1,000 שקלים ברוטו עבור שכר ו 500 שקלים לפני מע"מ עבור תשתית תומכת.
עלות הפעילות אצל מציע שהוא עוסק מורשה תהיה 1,000+ 500 שקלים = 1,500 שקלים.
עלות הפעילות אצל מציע שהוא מלכ"ר תהיה 
שכר – 1,000*1.075 = 1,075 שקלים
תשתית – 500*1.17 = 585 שקלים
סך הכל – 1,075 + 585 = 1,660 שקלים
שיעור המע"מ שמלכ"ר משלם דרך מס השכר ועל ידי אי קיזוז מע"מ תשומות הינו 1,660/1,500 = 10.67%. במקרה של הדוגמה הזו, ההפרש בין שיעור המע"מ שמלכ"ר משלם לבין שיעור המע"מ שעוסק ישלם 10.67%-17% = 6.33%. זהו ההפרש נטו בין המע"מ שעוסק מורשה משלם למע"מ שמלכ"ר משלם (להלן – "הפרש נטו"). הוספת 17%, כפי שרשום בתנאי המכרז, לא מאפשרת למלכ"ר להתחרות בתנאים שווים. 
חשוב להדגיש  שההפרש נטו יכול לנוע בין 0% (כאשר כל ההוצאות הן תשומות ללא שכר)  ל – 7.5% (כאשר כל ההוצאות הן שכר). 

	ראו מענה לשאלה 11 לעיל. 

	4.1.1.3 יא'
	85
	האם ניתן להציג 2 מועמדים לתפקיד זהה?
 
	ראו  תשובה לשאלה 20 לעיל.
לא ניתן להציג שני מועמדים לאותו תפקיד

	4.1.1. יא'
	
	האם ראש תחום יכול לשמש ביותר מתפקיד אחד?
 
	ראו  תשובה לשאלה 20 לעיל.
לא ניתן להציג שני מועמדים לאותו תפקיד

	0.7
	
	אני פונה בשני נושאים דחופים הקשורים למע"מ אצל מציעים שהם גופים מלכ"ריים. 

בפרק 0.7 לכתב המכרז, אשר עוסק ב "התחייבויות ואישורים שעל המציע להמציא עם הגשת ההצעה", מציע שהוא מלכ"ר נדרש בסעיף 0.7.2.1.א' להמציא שורה של אישורים הקשורים למעמדו. 
בפרק 0.8 של כתב מכרז אשר עוסק ב"התחייבויות ואישורים שיידרשו בגין זכייה במכרז" זוכה שהוא מלכ"ר נדרש בסעיף  0.8.6.3 להגיש "אישור מרואה החשבון של המציע האם הצעתו תהיה חייבת/פטורה ממע"מ לעניין מכרז זה.  במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ."
לפי האמור לעיל, הצהרת רואה חשבון, כאמור, תוגש רק אם המציע זכה. לא בעת הגשת ההצעה. אם זה נכון, בשלב השוואת ההצעות לא יהיה אפשרי להוסיף או לא להוסיף את המע"מ, כאמור בסעיף 0.8.6.3, כי האישור מרואה החשבון יוגש רק על ידי מי שזכה, לאחר שהודיעו על הזוכים.
 
ובאותו עניין – פנינו לרואה החשבון שלנו לשם קבלת האישור והוא השיב לנו שלפי ההנחיות לשכת רואי החשבון מיום 14.9.2022 והנחיות החשב הכללי מיום 23.1.2023, רואי החשבון אינם מוסמכים לתת אישור האם ההצעה תהיה חייבת או פטורה ממע"מ. תחת זאת,  יש להגיש הצהרה של המציע האם ההצעה חייבת או פטורה ממע"מ והצהרה נוספת של המציע שהוא פנה לרשות המסים על מנת לקבל אישור שההצעה פטורה ממע"מ טרם הגשת ההצעה. מצ"ב מכתבו של רואה החשבון שלנו בעניין.
 
שני הנושאים מחייבים התייחסות דחופה שלכם, כי אם מדובר בטעות ויש להגיש את האישור על פטור ממע"מ (או את הבקשה מרשות המיסים לקבל אישור על פטור) בשלב ההצעה ולא לאחר הזכיה, אנחנו צריכים להיערך לכך מבעוד מועד. כמו כן, אנחנו צריכים לדעת מי אמור לאשר את הפטור – רואה החשבון שלנו (שכותב כאמור, שהוא איננו מוסמך לעשות זאת), או רשות המסים. במידה ואין צורך להגיש אישור על פטור ממע"מ, אלא לאחר הזכיה, כאמור בסעיף 0.8.6.3, אזי, לא תוכלו להוסיף או לא להוסיף מע"מ להצעות של גופים מלכ"ריים לשם השוואת הצעות.
	ראו מענה לשאלה 11 לעיל.

